《和酬李殿院见访之什》
宋代·魏野

清嫌水有不清泠，闲拥朱轮扣掩扃。
乐广喜披溪上雾，戴逵惭认月边星。
高情称就云为幕，雅咏宜镌石作屏。
竹里小亭从此后，因君堪号降贤亭。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。